|  |
| --- |
|   |
| **ΕΛΛΗΝΙΚΗ** **ΔΗΜΟΚΡΑΤΙΑ****ΔΗΜΟΣ ΛΕΥΚΑΔΑΣΤΜΗΜΑ ΠΕΡΙΒΑΛΛΟΝΤΟΣ & ΠΟΛΙΤΙΚΗΣ ΠΡΟΣΤΑΣΙΑΣ** |



 **ΛΕΥΚΑΔΑ 04-11-2024**

**Ανοικτή Πρόσκληση Εκδήλωσης Ενδιαφέροντος για την ένταξη πολιτών στην Εθελοντική Ομάδα Πολιτική Προστασίας Δήμου Λευκάδας**

Σε μια εποχή ολοένα αυξανόμενων φυσικών καταστροφών η έννοια του εθελοντισμού αποκτά εξέχουσα σημασία. Η παροχή βοήθειας όλων μας κατά την εκδήλωση τέτοιων φαινομένων είναι ιδιαίτερα επιτακτική και μπορεί να αποδειχθεί κυριολεκτικά σωτήρια για τις ανθρώπινες ζωές και το φυσικό περιβάλλον

Οι Εθελοντές εντάσσονται στο δυναμικό της Πολιτικής Προστασίας και έχουν ως αποστολή τους την παροχή συνδρομής στους αρμόδιους κρατικούς φορείς στο έργο της προστασίας της ζωής, της υγείας, της περιουσίας των πολιτών, καθώς και του περιβάλλοντος και της πολιτιστικής κληρονομιάς από απειλούμενες ή εν εξελίξει φυσικές, τεχνολογικές ή ανθρωπογενείς καταστροφές και απειλές, που προκαλούν καταστάσεις εκτάκτου ανάγκης.

**Ο Δήμος Λευκάδας καλεί τους πολίτες να συνδράμουν εθελοντικά** στο πολύτιμο έργο της Πολίτικής Προστασίας και να δραστηριοποιηθούν σε δράσεις πρόληψης, αντιμετώπισης και αποκατάστασης στο πλαίσιο φυσικών και ανθρωπογενών καταστροφών.

**Η Εθελοντική Ομάδα Πολιτικής Προστασίας Δήμου Λευκάδας** θα οργανωθεί σύμφωνα με τα πρότυπα της Γενικής Γραμματείας Πολιτικής Προστασίας με βάση την ισχύουσα νομοθεσία και θα λάβει την απαραίτητη εκπαίδευση-κατάρτιση από την Πυροσβεστική Υπηρεσία, τα αρμόδια Υπουργεία και κάθε σχετικό αρμόδιο φορέα

Μπορούν να συμμετέχουν  **πολίτες 18 έως 65 ετών**, **κάτοικοι του Δήμου Λευκάδας**και οι τομείς στους οποίους θα μπορούν να δραστηριοποιηθούν είναι σε δράσεις:

|  |  |
| --- | --- |
| ●        πυροπροστασίας |  |
| ●        δασοπυρόσβεσης |  |
| ●        Δράσεις οργάνωσης και λειτουργίας χώρων συγκέντρωσης |  |
|  |  |
|  |  |

**Τα απαραίτητα δικαιολογητικά που θα πρέπει να προσκομιστούν είναι:**

* Φωτοαντίγραφο διπλής όψεως Δελτίου Αστυνομικής Ταυτότητας ή Διαβατηρίου
* Υπεύθυνη δήλωση τόπου μόνιμης κατοικίας

Τα εν λόγω δικαιολογητικά θα πρέπει να προσκομιστούν από τους ενδιαφερόμενους αυτοπροσώπως **στo γραφείο του Τμήματος Περιβάλλοντος και της Πολιτικής Προστασίας,στο Διοικητήριο στο Δήμο Λευκάδας από (Δευτέρα έως Παρασκευή, από τις 10:00 έως τη 13:00) με καταληκτική ημερομηνία την 30/11/2024.**

**Για περισσότερες πληροφορίες**οι ενδιαφερόμενοι μπορούν να επικοινωνούν με τους εξής τρόπους:

**Τηλ.: 2645 3 60594**

**Email: tpppdl@yahoo.gr**